Polisie moet meer as R200 miljoen opdokFoto: SAPS, Facebook Die ministerie van polisie het miljoene rand betaal na verskeie sake oor onbehoorlike polisiegedrag, het die Saturday Star berig. Tydens die 2012/13 finansiële jaar is meer as R200 miljoen aan siviele eise betaal, insluitend eise vir polisiegeweld. Die koerant het verskeie hofsake aangehaal, insluitend ŉ skadevergoedingseis wat Vrydag aan ŉ 29-jarige vrou van Kaapstad toegestaan is. Die vrou is 15 jaar gelede deur ŉ polisiebeampte, wat nie aan diens was nie, verkrag toe hy haar ŉ rygeleentheid aangebied het. Die Wes-Kaapse hooggeregshof het R250 000 skadevergoeding en R1.76 miljoen vir ŉ verlies aan inkomste toegeken. Gareth Newham, hoof van misdaad en justisie aan die Instituut van Sekerheidstudies het gesê die toename in siviele eise teen die polisie toon aan daar is ŉ probleem met aanspreeklikheid – SAPA